ფუნშალი

ფუნშალი () — პორტუგალიაშ კოკი მადეირაშ თარი ნოღა დო ოზუღე ონიშოლი, ნამუშ მახორობა დოხოლაფირო აკმადგინანს 104 ვითოშ ადამიერს. მადეირაშ ავტონომიური რეგიონიშ ნანანოღა რე, ფართობით 801 კმ². დო მახორობათ 245 ვითოში ადამიერით. კინე თე ჯოხოდვალაშ რაიონიშ (მუნიციპალიტეტიშ) ადმინისტრაციული ცენტრი რე 76,25 კმ² ფართობით. ნამუშ მახორობა 111 892 ადამიერიე (2001)По данным Национального института статистики Португалии . ფუნშალიშ რაიონს (მუნიციპალიტეტის) ოორუეშე უხურგანს სანტანაშ მუნიციპალიტეტი, ოორუე-ბჟაეიოლშე — მაშიკუშ მუნიციპალიტეტი, ბჟაეიოლშე — სანტა-კრუშიშ მუნიციპალიტეტი, ობჟათეშე ომძღჷ - ატლანტიშ ოკიანე დო ბჟადალშე უხურგანს კამარა-დი-ლობუშიშ მუნიციპალიტეტი.

თე ხანშო ფუნშალი, მადეირაშ ავტონომიური რეგიონიშ შანულამი კულტურული, ტურისტული დო კომერციული ცენტრი რე. ნოღაშ პეიზაჟის დომინირენს ჭითა ფილეფით გჷნორთვილი ჩე ჸუდეეფი, ნამუთ სქვამაშე ინოდგჷ ნოღაშ წვანე პარკეფს, ნათელი ბაღეფს დო ტერასეფს, ნოღაშ შოშეეფი დოგაფილიე ვულკანური ქუალეფით.

ნოღაშ მაფორალო იკოროცხუ წიმინდე იაკობ ალფეევი ().
ნოღაშ დღახუ — 21 მარაშინათუთა.

 ისტორია 
რჩქინელიე, ნამდა ნოღა ფუნშალქ დირსხუ 1424 წანას, კოკი მადეირაშ კოლონიზაციაშ ბორჯის. ნოღაშ სტატუსიქ მიაჩჷ 1508 წანაშ 21 მარაშინათუთას, პორტუგალიაშ მაფა მანუელ მაართაშ დეკრეტიშ ოსხირიშ მეჯინათ.

ნოღაშ ჯოხოდვალა მოურს თაქ დიდი მუდანობათ ტყარი ცეროცოშ ჩვენაშ გეშა, პორტუგალიურო „ფუნშუ“.

 დემოგრაფია 

 ფუნშალიშ მუნიციპალიტეტიშ მახორობაშ მუდანობა წანეფიშ მეჯინათ 1849 1900 1930 1960 1981 1991 2001 2004 29403 43375 68030 98113 112746 115403 103961 100847

 მუნიციპალიტეტიშ აკოდგინალუა 

ფუნშალიშ მუნიციპალიტეტშა მიშმურს გეჸვენჯი რაიონეფი:
 იმაკულადუ-კორასან-დე-მარია ()
 მონტე ()
 სანტა-ლუზია ()
 სანტა-მარია-მაიორი ()
 სანტუ-ანტონიუ ()
 სან-გონსალუ ()
 სან-მარტინიუ ()
 სან-პერდუ ()
 სან-როკე ()
 სე ()

 ტრანსპორტი 

ნოღას დო მუნიციპალიტეტის ოჰავე რსხუშო ოინალჷ მადეირაშ ოერეფშქაშე აეროპორტი.

 დოჯიმალაფირი ნოღეფი 
 , გიბრალტარი
 , ლივინგსტონი
 , პრაია
 , ჰონოლულუ
 , მაუი
 , ოკლენდი
 , ნიუ-ბედფორდი
 , გერცლია
 , სენტ-ჰელიერი
 , ლაიჰლინგენი
 , კეიპტაუნი
 , სანტუსი
 , სან-პაულუ
 , მერიკვილი
 , ფრიმანტლი
 , პარლა

 რჩქინელი ადამიერეფი 

 კრიშტიანუ რონალდუ –  რჩქინელი კუჩხმობურთე, "მადრიდიშ რეალიშ" მოლაჸაფე.

 გალერეა 

 რესურსეფი ინტერნეტის 

 ოფიციალური საიტი
 ფუნშალიშ ფოტოეფი Flickr-ს

 სქოლიო 

კატეგორია:პორტუგალიაშ ნოღეფი
კატეგორია:პორტუგალიაშ მუნიციპალიტეტეფი